**LĪGUMS**

Par tranzīta ielu ikdienas uzturēšanu Skrundas pilsētā 2016.gadā

Skrundā, 2015.gada 21.decembrī

**Skrundas novada pašvaldība**, reģ.Nr. 90000015912, juridiskā adrese Raiņa iela 11, Skrunda, Skrundas novads, tās Domes priekšsēdētājas Loretas ROBEŽNIECES personā, kura rīkojas saskaņā ar pašvaldības nolikumu, turpmāk saukts “**Pasūtītājs**” no vienas puses

un

**SIA “Skrundas komunālā saimniecība”** reģ. Nr. 41203022001, juridiskā adrese Stūra iela 7, Skrunda, Skrundas novads, tās valdes locekles Gunas Skrebelespersonā, kura rīkojas uz statūtu pamata, turpmāk saukts “**Uzņēmējs**”, no otras puses, labprātīgi vienojoties – bez viltus, maldiem un spaidiem, saskaņā ar spēkā esošajiem normatīvajiem aktiem noslēdz līgumu par tālāk minēto:

1.Līguma priekšmets

1.1. Pasūtītājs uzdod, bet Uzņēmējs ar saviem materiāliem, darba rīkiem, ierīcēm un darbaspēku apņemas veikt tranzīta ielu ikdienas uzturēšanu Skrundas pilsētā 2016.gadā no līguma noslēgšanas brīža līdz **2016.gada 31. decembrim** (turpmāk tekstā saukti – darbi), saskaņā ar Pasūtītāja norādījumiem un izsniegtajiem darba uzdevumiem atbilstoši iepirkuma priekšmeta 2.daļas (ident.nr. SNP/2015/15) tehniskai specifikācijai (pielikums Nr.1), kas ir šī līguma neatņemama sastāvdaļa un Uzņēmēja iesniegto piedāvājumu (pielikums Nr.2), bet Pasūtītājs apņemas samaksāt par darbiem saskaņā ar šī līguma noteikumiem.

1.2. Cena par darbu tiek noteikta sekojoši:

| **Nr.****p.k.** | **Darbu veids** | **Vienība** | **Daudzums** | **Cena par vienu vienību EUR** **bez PVN** | **Kopā EUR (bez PVN)** |
| --- | --- | --- | --- | --- | --- |
| **IEPIRKUMA PRIEKŠMETA 2. DAĻA**  |
| 1. | Brauktuves apzīmējumu atjaunošana | m2 | 41 |  |  |
| 2. | Gājēju celiņu attīrīšana no irdena sniega ar tehniku, kuras masa nepārsniedz 1,8 t | m2 | 86 100 |  |  |
| 3. | Gājēju celiņu attīrīšana no irdena sniega ar rokas darba rīkiem | m2 | 24 100 |  |  |
| 4. | Gājēju celiņu kaisīšana ar grants/smilts maisījumu | m2 | 110 200 |  |  |
| 5. | Zāles pļaušana ar rokas dara rīkiem | m2 | 317 100 |  |  |
| 6. | Zāles pļaušana ar traktoru, kura masa nepārsniedz 1,8 t | m2 | 150 500 |  |  |
| 7. | Nopļautās zāles savākšana un nogādāšana novietnē | m3 | 42 |  |  |
| 8. | Apstādījumu laistīšana vasarā | m2 | 486 |  |  |
| 9. | Dzīvžogu apgriešana ar rokas darba rīkiem | m2 | 486 |  |  |
| 10. | Lapu grābšana un savākšana | m2 | 77 000 |  |  |
| 11. | Lapu nogādāšana novietnē | m3 | 126 |  |  |
| **Kopā EUR** | **24290,20** |
| PVN 21% | 5100,94 |
| Kopā EUR ar PVN | 29391,14 |

1.3. Izpildāmo darbu apjomus Pasūtītājs nosaka atbilstoši pieejamiem finanšu resursiem un faktiskajai nepieciešamībai. Pasūtītājs ir tiesīgs samazināt plānoto darbu apjomu.

1.4. Uzņēmējam ir tiesības samazināt Iepirkumā piedāvāto cenas vienību, bet Uzņēmējs nav tiesīgs palielināt Iepirkumā piedāvāto cenas vienību.

2.Pasūtītāja pienākumi

2.1. Samaksāt par darbu saskaņā ar šī līguma noteikumiem.

2.2. Pieņemt izpildītos darbus saskaņā ar šī līguma noteikumiem.

2.3. Kontrolēt darbus, tā atbilstību iepirkuma (ident.nr. SNP/2015/15) un šajā līgumā noteiktām kvalitātes prasībām. Pārkāpumu konstatēšanas gadījumā apturēt darbus un rakstiski paziņot Uzņēmējam par pārkāpumiem, kurus nepieciešams novērst.

2.4. Ja darbi nav veikti pilnā apjomā vai veikti nekvalitatīvi, vai izmantotie materiāli neatbilst izvirzītajām prasībām, Pasūtītājam ir tiesības neparakstīt nodošanas – pieņemšanas aktu. Šādā gadījumā tiek sastādīts protokols, kurā noteikts kādi darbi un kādos termiņos jāveic. Šis protokols nav par pamatu, lai tiktu pagarināts darbu izpildes termiņš.

3. uzņēmēja pienākumi

3.1. Uzņēmēja pienākums veikt darbus, atbilstoši iepirkuma (ident.nr. SNP/2015/15) noteikumiem, piedāvājumam un defekta aktiem.

3.2. Līgumā paredzētiem darbiem jābūt izpildītiem saskaņā ar Latvijā spēkā esošiem standartiem, 09.03.2010.MK noteikumiem Nr. 224 „Noteikumi par valsts un pašvaldību autoceļu ikdienas uzturēšanas prasībām un to izpildes kontroli” un šī Līguma noteikumiem.

3.3. Darbu izpildes laikā Uzņēmējs ir atbildīgs par darba drošības, ugunsdrošības noteikumu ievērošanu darba objektā, kā arī par vietējās pašvaldības saistošo noteikumu izpildi. Uzņēmējs nes risku par materiālu, iekārtu vai cita īpašuma bojāšanu vai iznīcināšanu (gan Pasūtītājam, gan trešajām personām), tajā skaitā arī par nejaušu gadījumu. Uzņēmējs apņemas savā darbībā ievērot un pildīt visus Vides tiesību aktus un ir atbildīgs par videi nodarītiem zaudējumiem un apņemas segt savas vainas dēļ nodarīto kaitējumu un soda sankcijas, turklāt nekavējoši informēt Pasūtītāju par videi nodarītā kaitējuma faktu.

3.4. Nekavējoties informē pasūtītāju par atklātajiem trūkumiem un šķēršļiem, kuru novēršana nebūtu ieteicams atlikt uz vēlāku laiku vai kuru dēļ pasūtītājam var tikt radīti zaudējumi.

3.5. Pirms darbu uzsākšanas, veikt visus nepieciešamos saskaņojumus, lai nodrošinātu ielu slēgšanu un paziņot par to Pasūtītājam.

4.PUŠU atbildība

4.1. Gadījumā, ja kāda no pusēm pārkāpj maksājumu vai darbu izpildes termiņus, tad tā maksā otrai pusei līgumsodu 0,5% apmērā no līguma summas par katru nokavēto dienu, bet ne vairāk kā 10 % līguma summas vai nesamaksātās Līguma summas maksājuma kavējuma gadījumā. Līgumsoda samaksa neatbrīvo puses no uzņemto saistību izpildes un samaksātais līgumsods netiek ieskaitīts zaudējumu segšanā. Pasūtītājs ir tiesīgs ieturēt līgumsodu ieskaita veidā no Izpildītājam izmaksājamām summām, par to rakstveidā brīdinot Izpildītāju.

4.2. Ja darbi netiek izpildīti pienācīgi, t.i. netiek parakstīts darbu pieņemšanas nodošanas akts un pie tā vainojams Uzņēmējs, tad uzņēmējs novērš uz sava rēķina visas pieļautās nepilnības pasūtītāja norādītajā termiņā un pasūtītājs ir tiesīgs neizmaksāt uzņēmējam līdz 10% no par nododamiem darbiem maksājamās summas.

4.3. Pasūtītājs ir tiesīgs ieturēt aprēķināto līgumsoda summu no Uzņēmējam izmaksājamām summām bez iepriekšēja brīdinājumu, par to rakstveidā informējot Uzņēmēju.

5. Līguma summa un norēķinu kārtība

5.1. Par 1.2. punktā noteikto darbu izpildi Pasūtītājs samaksā pēc paveiktā darba apjoma, pamatojoties uz Pušu parakstītiem izpildīto darbu pieņemšanas nodošanas aktiem, un iepirkuma vienības izcenojumiem.

5.2. Uzņēmējs pēc abpusējas darbu nodošanas – pieņemšanas akta parakstīšanas nosūta Pasūtītājam rēķinu, kurā norāda summu par padarīto darbu un Pasūtītājs samaksā Uzņēmējam rēķinā norādīto summu 10 darba dienu laikā

5.3. Norēķinu kārtība var tikt mainīta, pusēm rakstiski vienojoties.

6. DARBU PIEŅEMŠANAS NODOŠANAS KĀRTĪBA.

6.1. Noteiktie darbi tiek uzskatīti par izpildītiem, kad Puses ir parakstījušas nodošanas - pieņemšanas aktu. Nodošanas - pieņemšanas akts kļūst par līguma neatņemamu sastāvdaļu.

6.2. Nodošanas- pieņemšanas akta parakstīšana neatbrīvo Uzņēmēju no atbildības par slēptiem un akta parakstīšanas laikā nekonstatētiem trūkumiem izpildītajos darbos. Nodošana - pieņemšanas akts noformējams divos eksemplāros, no kuriem vienu turpmāk glabā Pasūtītājs, otru - Uzņēmējs.

6.3. Saņemot no Uzņēmēja darbu nodošanas- pieņemšanas aktu, Pasūtītājam ir pienākums tos izskatīt 5 (piecu) darba dienu laikā un bez pretenziju gadījumā tos parakstīt. Pretenziju gadījumā Pasūtītājam ir jāiesniedz motivēts akta parakstīšanas atteikums. Motivēta atteikuma gadījumā Pusēm jāsastāda defektu akts un jāvienojas par nepilnību novēršanas termiņiem, kas nedrīkst pārsniegt l (vienu) mēnesi. Ja darba izpildes nepilnībās par cēloni ir pielaistās kļūdas cenu aptaujas prasībās, tad uz nepilnību novēršanas termiņa laiku tiek atliktas Uzņēmējam noteiktās sankcijas par darbu izpildes termiņa nokavēšanu.

6.4. Ja darbu izpildes nepilnības netiek novērstas Pušu noteiktajā termiņā, Pasūtītājam ir tiesības pēc sava ieskata vienpusēji uzteikt līgumu. Ja Pasūtītājs izmanto tiesības vienpusēji atkāpties no līguma Puses sastāda atsevišķu aktu par faktiski izpildīto darbu apjomu un to vērtību.

6.5. Defektu aktā norādītās nepilnības novērš Uzņēmējs uz sava rēķina. Pēc nepilnību novēršanas notiek atkārtota darbu nodošana un pieņemšana.

6.6. Ja pieņemot izpildītos darbus Pasūtītājs konstatē nepilnības un tiek sastādīts defektu akts, tad Uzņēmējam tiek piemērotas līgumā paredzētās sankcijas par nokavējumu un līgumsoda summa tiek atskaitīta no Uzņēmējam maksājamās līguma summas.

7. Darbu izpildes termiņi

7.1. Uzņēmējs seko līdzi autoceļu, ietvju un gājēju celiņu stāvoklim un darbus veic patstāvīgi, saskaņojot tos ar Pasūtītāju.

7.2. Ziemas sezonā Uzņēmējam darbi jāuzsāk 1-2 stundu laikā no Pasūtītāja pieprasījuma saņemšanas brīža.

7.3. Ja Uzņēmējs no viņa neatkarīgu un objektīvu iemeslu dēļ nevar izpildīt paredzētos darbus noteiktajā termiņā, tad par to viņam rakstiski jāziņo Pasūtītājam ne vēlāk kā 2 darba dienas iepriekš, bet ziemas sezonā ne vēlāk kā 1 stundas laikā no pasūtījuma saņemšanas brīža un jāsaskaņo attiecīgo darbu izpildes laiks.

**8. LĪGUMA IZBEIGŠANA, LĪGUMA DARBĪBAS APTURĒŠANA**

8.1. Līgums var tikt izbeigts Pusēm savstarpēji vienojoties un tikai šajā līgumā noteiktā kārtībā un gadījumos.

8.2. Pasūtītājs ir tiesīgs vienpusēji izbeigt Līgumu par to rakstveidā brīdinot Izpildītāju vienu mēnesi iepriekš..

8.3. Līguma izbeigšana no Pasūtītāja puses neatbrīvo Uzņēmēju no līgumsoda par nokavējumu samaksas, ja līgums tiek izbeigts saskaņā ar līguma 6.4. punktu.

8.4. Pasūtītājs ir tiesīgs vienpusēji apturēt līguma darbību uz laiku, par to rakstveidā informējot Izpildītāju.

**9. STRĪDU IZŠĶIRŠANA.**

9.1. Ja šī Līguma saistības netiek izpildītas vai tās tiek izpildītas nepienācīgi, vainīgā puse ir materiāli atbildīga saskaņā ar spēkā esošo likumdošanu.

9.3. Strīdi par šo Līgumu izšķirami pusēm vienojoties, bet, ja tas nav iespējams, strīdus izšķir tiesa.

**10. NEPĀRVARAMA VARA**

10.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde radusies nepārvaramas varas rezultātā. Pie nepārvaramas varas pieskaitāmi ugunsgrēki, zemestrīces, kara darbība, plūdi, valsts varas un pārvaldes institūcijas lēmumi, u.c., kuru rezultātā šī Līguma izpilde nav iespējama.

10.2. Ja iestājas nepārvarama vara, Līguma saistības, tajā skaitā darbu izpildes termiņš, tiek izmainīts par laika periodu, kurā darbojas šie apstākļi un to sekas.

10.3. Gadījumā, kad nepārvarama vara un to sekas turpina darboties ilgāk par 2(diviem) mēnešiem vai arī tiem iestājoties, kļūst skaidrs, ka tie un to sekas darbosies ilgāk par 2 (diviem) mēnešiem, puses iespējami drīz sāk sarunas par šī Līguma izpildes alternatīviem variantiem, un sastāda jaunu līgumu vai vienojas par darbu izpildes termiņu, vai arī lauž šo Līgumu.

**11.NOBEIGUMA NOTEIKUMI.**

11.1. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie šī Līguma punkti.

11.2. Izmaiņas un papildinājumi Līguma stājas spēkā tad, kad par to ir panākta rakstiska vienošanas, kuru apstiprinājušas puses.

11.3. Līgums ir sastādīts un parakstīts 2 (divos) eksemplāros, kuriem ir vienāds juridiskais spēks. Katra puse saņem pa vienam Līguma eksemplāram.

11.5. Visi no šī Līguma izrietošie paziņojumi, līgumi, pieprasījumi un cita informācija ir noformējama rakstveidā un nododama otrai pusei (adresātam) pret parakstu. Visi paziņojumi būs spēkā no saņemšanas brīža.

11.6. Visi jautājumi, kas nav noregulēti šajā līgumā, tiek risināti saskaņā ar Latvijas Republikā spēkā esošiem tiesību aktiem.

12. Pušu adreses un bankas rekvizīti

|  |  |
| --- | --- |
| Pasūtītājs:Skrundas novada pašvaldībaReģ.Nr. 90000015912Raiņa iela 11, Skrunda, Skrundas novadsBanka: Valsts KaseKonts: LV09TREL9800491621000Kods: TELLV22 | Uzņēmējs:**SIA “Skrundas komunālā saimniecība”**Reģ.Nr.41203022001Stūra iela 7, Skrunda, Skrundas novadsBanka: A/S SwedbankKonts: LV02HABA0551026940664Kods: HABALV22 |
| Domes priekšsēdētāja \_\_\_\_\_\_\_\_\_\_\_\_\_\_\_\_\_\_\_\_/L.Robežniece/ | Valdes locekle \_\_\_\_\_\_\_\_\_\_\_\_\_\_\_\_\_\_\_\_ /G.Skrebele/ |